Slik svarer ungarerne om Norges sjanser
– Det smerter meg å måtte si, men jeg er overbevist om at Norge vinner denne kampen. Du ser det på lagene, de ser mer sultne ut, mye yngre og friskere, sier Lazlo Zöldi (67). De fleste ungarerne vi møter er enige med fotballekspert Tor-Kristian Karlsen: Det finnes ingen unnskyldning om Norge ikke spiller EM neste sommer. Se VGs EM-enquete fra Budapest i bunnen av saken. – Han er jo ikke på bildet. Stjernen deres, han unge på Real Madrid.. – Martin Ødegaard. – Ja han! Er dere så gode at dere ikke engang trenger han på førstelaget?! spør Zöldi. Til tross for at Ungarn har en fotballgal statsminister, råder det en pessimistisk stemning blant landets fotballfans, og liten entusiasme før playoff-kampene. Bare to av ti ungarere VG snakker med, mener de kan nå EM på bekostning av Norge.Flere kommenterer at Norge har flere spillere med flerkulturell bakgrunn. På førstelaget til Ungarn er det ingen. – Dere jukser, dere kan ikke ha en afrikaner i EM, sier taxisjåfør Daniel Andrassy (53), og peker på Alexander Tettey. Han legger til at han bare spøker. Det er ikke pigmenter, men stamina de ungarske spillerne mangler. – De har ikke hjerter som vil vinne. Klubbfotballen i Ungarn er som en amatørdivisjon. En hvilken som helst student som spiller fotball på si, kan spille seg inn i førstedivisjon, påstår han. Les også: Europas dramatiske playoff-historie På spørsmål om hvilke av de norske spillerne som gjør henne så overbevist om at det Norge vil komme seirende ut, svarer Aniko Lipovetz (37) ved å peke på Haitam Aleesami og Omar Elabdellaoui. – De ser best ut. Har de marokkanske foreldre? Kanskje vi burde få noen flere innvandrere på laget vårt også, sier hun.Også damene i den lokale pensjonistforeningen i Felcsut sier de gjerne skulle sett flere spillere med innvandrerbakgrunn på Ungarns landslag. – De er hjertelig velkomne, men det er ikke så mange innvandrer som ønsker seg til Ungarn – og det kan jeg godt forstå, sier Erzsebet (64) med tydelig henvisning til det siste årets heftige debatt rundt Ungarns flyktningpolitikk. Les mer: Hjemme hos «Europas grensevakt» Det er lite EM-feber å spore i den ungarske hovedstaden. I hovedgaten henger det noen landslagsdrakter til salgs, men på ryggen står navnet til Ferenc Puskas, landslagshelten fra 1950-tallet.Bak disken i fotballbutikken i hovedgaten står Balint Acs (60). Han sier han sluttet å følge med på ungarsk fotball i 1986 – den siste gangen laget tok seg til VM. – Det ble for smertefullt. Alt har gått nedover for Ungarn. Vi har ikke sjans til å slå Norge. Se på de to lagene, Norge er mye, mye yngre. Og yngre spillere er mer sultne. I Norge har det blitt debatt om at landslaget har få profiler. Av flere hundre forsøk er det bare én mann fra Norges førsteellever mot Italia som blir gjenkjent på gaten i Budapest er det bare: Jo Inge Berget. – Og han kjenner jeg bare igjen på grunn av skjegget! ler Lazlo Zöldi. Gjør som Berget – ta en EM-skjeggfie
Norge er yngre, sterkere og har flere spillere med innvandrerbakgrunn. Slik svarer ti kampklare ungarere da vi spurte dem om torsdagens avgjørende EM-playoff.